###### **J e g y z ő k ö n y v**

**Készült:** a Karcag Városi Önkormányzat Képviselő-testületének **2020. augusztus 20-án** megtartott **ünnepi önkormányzati** üléséről

**Az ülés helye:** Városháza 1. sz. tanácskozóterem (Karcag, Kossuth tér 1. sz.)

**Jelen vannak:** Gyurcsek János polgármester-helyettes alpolgármester, Molnár Pál, Pánti Ildikó, Dr. Kanász-Nagy László, Karcagi‑Nagy Zoltán, Szepesi Tibor, Andrási András, Lengyel János képviselők

Sári Kovács Szilvia alpolgármester, Dr. Czap Enikő aljegyző,  Varga Mihály pénzügyminiszter, miniszterelnök-helyettes, Dr. Fazekas Sándor országgyűlési képviselő, kormánybiztos F. Kovács Sándor országgyűlési képviselő, Dr. Lévai Olga a Jász-Nagykun-Szolnok Megyei Kormányhivatal Karcagi Járási Hivatalának vezető-helyettese, Bene Julianna szervezési ügyintéző, Kompanekné Sánta Mária szervezési ügyintéző-jegyzőkönyvvezető, valamint a lakosság és a pártok részéről megjelent mintegy 110-120 fő

**Távolmaradt:** Nagyné László Erzsébet, Kozma Dániel képviselők, Rózsa Sándor jegyző

**Gyurcsek János alpolgármester:** A Himnusz elhangzása után, a Karcag Városi Önkormányzat Képviselő-testülete nevében szeretettel és tisztelettel köszöntötte a megjelenteket, amelyet állami ünnepünk és államalapító Szent István király emlékére tartottak.

Az ünnepi önkormányzati ülést megnyitotta

**Szepesi Tibor képviselő:** Bejelentette, hogy az újkenyér szentelése, a kenyér megáldása következik.

Az új kenyeret megszentelte Főtisztelendő Gulyás Zsolt plébános, érseki tanácsos, valamint megáldotta Nagytiszteletű Koncz Tibor a Nagykunsági Református Egyházmegye esperese.

Tisztelettel felkérte Varga Mihály pénzügyminiszter, miniszterelnök-helyettes urat, az ünnepi beszéde megtartására.

**– *Varga Mihály* *ünnepi beszéde –***

**Szepesi Tibor képviselő:** Megköszönte Varga Mihály pénzügyminiszter, miniszterelnök-helyettes úrünnepi gondolatait.

Szent István napján az ünnepi önkormányzati ülés keretében kitüntetéseket adnak át azoknak a személyeknek, akik a város és a Nagykunság érdekében kiemelkedő tevékenységet végeztek.

A Karcag Városi Önkormányzat Képviselő-testülete a 95/2020. sz. határozatával néhai Dobos László polgármester úr részére – alpolgármesteri, polgármesteri és több évtizedes képviselői munkája során a városért végzett kiemelkedő tevékenységéért – posztumusz Díszpolgári címet adományozott.

Felkérte Sári Kovács Szilvia alpolgármester asszonyt Dobos László polgármester úr életútjának ismertetésére!

***– Sári Kovács Szilvia ismertette Dobos László polgármester úr életútját –***

Felkérte Dobos László polgármester úr hozzátartozóját, hogy a kitüntetést és az ajándékot szíveskedjen átvenni Gyurcsek János alpolgármester úrtól!

***– Dobos László polgármester úr hozzátartozója átvette a kitüntetést, az ajándékot –***

**Szepesi Tibor képviselő:** A Karcag Városi Önkormányzat Képviselő-testülete a 96/2020. és a 97/2020. sz. határozataival – Karcag város társadalmi, kulturális életének fejlesztéséért végzett tevékenységükért– az idén két Karcagért Emlékérmet adományozott.

Az egyiket Plósz Csilla Margit, a Karcagi Általános Iskola és Alapfokú Művészeti Iskola intézményvezetője részére.

Plósz Csilla Margit 1990 októberében zenepedagógusként kezdte pályáját Karcagon. 2014-től intézményvezetője a Karcagi Általános Iskola és Alapfokú Művészeti Iskolának. Fontosnak tartja a magyar zenei kultúra ápolását és annak hangzó értékeinek közvetítését. Igyekszik a jó munkahelyi légkör megteremtésére, ahol mindenki érzi, hogy szükség van a munkájára. Szereti a kihívásokat. Több belföldi és külföldi városban ismertette már meg a hallgatósággal a magyar népzene gyöngyszemeit tárogató játékával.

Az elmúlt években a zenei táborok megvalósítása érdekében számos pályázat írói, lebonyolítói és elszámolási feladatokat végzett el.

Néhány éve megalapította a Karcagi Polgármesteri Hivatal kórusát, amely több sikeres fellépésen vett részt.

Felkérte Plósz Csilla Margit asszonyt, hogy a kitüntetést és a virágot szíveskedjék átvenni Gyurcsek János alpolgármester úrtól!

***– Plósz Csilla Margit átvette a kitüntetést és virágot –***

**Szepesi Tibor képviselő:** A másik Karcagért Emlékérmet Szathmári Lajosné, a Karcagi Nagykun Református Gimnázium és Egészségügyi Szakgimnázium nyugalmazott könyvtáros tanára részére adományozta.

Szathmári Lajosné nyugalmazott könyvtáros tanár. Gimnáziumi, kollégiumi nevelőként, könyvtáros tanárként nagy szeretettel és pedagógiai érzékkel foglalkozott tanítványaival. Kezdettől fogva alapítója, résztvevője a Vasárnapi Iskola Alapítvány karcagi csoportjának. A városban a Református Egyházközség megbecsült tagja, évek óta presbiterként segíti a közösség tevékenységét.

Felkérte Szathmári Lajosné asszonyt, hogy a kitüntetést és a virágot szíveskedjék átvenni Gyurcsek János alpolgármester úrtól!

***– Szathmári Lajosné átvette a kitüntetést és virágot –***

**Szepesi Tibor képviselő:** A nagykun települések – Karcag, Kisújszállás, Kunhegyes, Kunmadaras, Kunszentmárton, Berekfürdő, Mesterszállás és Túrkeve – önkormányzatai 1996-ban önkormányzati rendeleteikkel létrehozták a „Nagykunságért” díjat.

A rendelet értelmében Karcag Város Önkormányzata – a társuló településekkel közösen – „Nagykunságért” díjat adományozhat annak a magyar, vagy külföldi állampolgárnak, aki:

*-* a tudomány, a kultúra, a gazdaság és a térségfejlesztési politika terén folyamatosan kiemelkedő tevékenységet végzett, illetve végez, és akinek tevékenysége a Nagykunsághoz kötődik,

*-* aki munkájával hozzájárult a Nagykunság fejlesztéséhez, az itt kialakult hagyományok megőrzéséhez és kiteljesítéséhez.

A díjat alapító nagykun települések polgármestereiből álló tanácsadó testület ez évben a „Nagykunságért” díjat Dr. Nagy Molnár Miklós György úr részére adományozta.

Dr. Nagy Molnár Miklós György legfőbb kutatási területei: a magyar népművészet, az Alföld népi kerámiája, a népi erdőgazdálkodás. 1985-től közel száz publikációja jelent meg a különböző tudományos kiadványokban. Kiemelkedően eredményes pályázati tevékenységet végez, a Nemzeti Kulturális Alap Szakmai Kollégiuma és az Emberi Erőforrások Minisztériuma által kiírt pályázatai sikeresek.

Felkérte Dr. Nagy Molnár Miklós György urat, hogy a kitüntetést és az ajándékot vegye át Gyurcsek János alpolgármester úrtól!

***– Dr. Nagy Molnár Miklós György átvette a kitüntetést és az ajándékot –***

**Szepesi Tibor képviselő:** A Karcag Városi Önkormányzat Képviselő-testülete ebben az évben az 53/2020. sz. határozatával a Karcag Város Egészségügyi és Szociális Szolgálatáért díjat – a város lakossága egészségügyi és szociális ellátása érdekében végzett kiemelkedő munkájuk elismeréseként – Kovácsné Szabó Ágnes és Horváthné Vass Erzsébet részére adományozta.

Kovácsné Szabó Ágnes a Karcagi Többcélú Kistérségi Társulás Szociális Szolgáltató Központintézményegység vezetője hivatásként választotta mások segítését, szakmai munkáját felelősségteljesen végzi. E mellett tereptanárként számos szociális munkás, szociálpedagógus pályáját segítette, példaképül szolgál a pályakezdő fiatalok számára.

Karcag város érdekében a szociális ellátás területén közel két évtizede kiemelkedően magas színvonalon végzi példaértékű szakmai munkáját.

Felkérte Kovácsné Szabó Ágnes asszonyt, hogy a kitüntetést és a virágot szíveskedjék átvenni Gyurcsek János alpolgármester úrtól!

***– Kovácsné Szabó Ágnes*** ***átvette a kitüntetést és a virágot –***

**Szepesi Tibor képviselő:** Horváthné Vass Erzsébeta Kátai Gábor Kórház ápolási igazgató helyettese. Munkáját magas szakmai színvonal, empátia jellemzi, aktívan bekapcsolódik a karcagi ápolóképzésbe. A betegek és az ápolói hivatás iránti alázata példaértékű.

Horváthné Vass Erzsébetdíjának átadására a Kátai Gábor Kórház Semmelweis-napi Ünnepségén került sor.

Felkérte Horváthné Vass Erzsébet asszonyt, hogy a virágot szíveskedjék átvenni Gyurcsek János alpolgármester úrtól!

***– Horváthné Vass Erzsébet* *átvette a virágot –***

**Szepesi Tibor képviselő:** A Karcag Városi Önkormányzat Képviselő-testülete az idén a 20/2020. és a 21/2020. sz. határozataival a Karcag Város Közbiztonságáért Díjat – a város közbiztonságáért végzett példaértékű szakmai munkájuk elismeréseként – Tamasi Csaba r. zászlós úr és Kovács Krisztián tű. főhadnagy úr részére adományozta.

Tamasi Csaba rendőr zászlós 2001. július 01-től lát el szolgálatot a Karcagi Rendőrkapitányság Közlekedésrendészeti Osztályán. Kezdetben járőrvezető volt, jelenleg baleset helyszínelőként és vizsgálóként tevékenykedik. A kapitányság meghatározó személyisége, mind szakmai felkészültsége, mind emberi tulajdonságai alapján.

Felkérte Tamasi Csabaurat, hogy a kitüntetést és az ajándékot szíveskedjék átvenni Gyurcsek János alpolgármester úrtól!

***– Tamasi Csaba* *átvette a kitüntetést és az ajándékot –***

**Szepesi Tibor képviselő:** Kovács Krisztián tűzoltó főhadnagy úr 2007. július 1-jén kezdte tűzoltói pályafutását, majd Magyarország Belügyminisztere tűzoltó hadnaggyá nevezte ki. Ezzel párhuzamosan szolgálatparancsnoki teendők ellátására kapott kinevezést. Pontossága, precízsége példamutató. Kollégái jóindulatú, segítő szándékú embernek tartják, akinek fontos a csoportközösség.

Kovács Krisztián tű. főhadnagy úr díjának átadására a 2020. évi állománygyűlésen került sor.

Felkérte Kovács Krisztiánurat, hogy egy ajándékot szíveskedjék átvenni Gyurcsek János alpolgármester úrtól!

***– Kovács Krisztián* *átvette az ajándékot –***

**Szepesi Tibor képviselő:** A Karcag Városi Önkormányzat Képviselő-testülete 2009-ben alapította a Karitatív tevékenységért díjat. Ebben az évben a 98/2020. sz. határozat alapján, megosztva Karitatív tevékenység díjban részesül egy magánszemélyek alkotta közösség, – Laboncz János, Szatmári Zoltán, Lévai Ferenc, Béres Attila – akik a legtöbb egyéni természetbeni támogatással, maszkokkal, kesztyűkkel, fertőtlenítőszerekkel segítették a Karcag Városi Önkormányzatot a COVID 19 elleni védekezésben.

Felkérte Laboncz János urat, hogy a kitüntetést és az ajándékot szíveskedjék átvenni Gyurcsek János alpolgármester úrtól!

***– Labonc János átvette a kitüntetést és az ajándékot –***

**Szepesi Tibor képviselő:** Bejelentette, hogy Szatmári Zoltán nem tud részt venni az ülésen!

Felkérte Lévai Ferenc urat, hogy a kitüntetést és az ajándékot szíveskedjék átvenni Gyurcsek János alpolgármester úrtól!

***– Lévai Ferenc*** ***átvette a kitüntetést és az ajándékot –***

**Szepesi Tibor képviselő:** Bejelentette, hogyBéres Attila nem tud részt venni az ülésen!

A Karcag Városi Önkormányzat Képviselő-testülete az 54/2020. és az 55/2020. sz. határozataival a Karcag város jó tanulója, jó sportolója díjat

 – az általános iskolai tanulmányok során elért kiemelkedő tanulmányi és sportolói tevékenységéért:

Illyés Rékának, a Györffy István Katolikus Általános Iskola tanulójának, és

Márki Laurának, a Karcagi Nagykun Református Általános Iskola tanulójának, valamint

– a középiskolai tanulmányok során elért kiemelkedő tanulmányi és sportolói tevékenységéért:

Nagy Viktóriának a Karcagi Nagykun Református Gimnázium és Egészségügyi Szakgimnázium tanulójának adományozta.

Illyés Réka példamutató magatartású és szorgalmú tanuló. Nyolc éven át osztálya kitűnő tanulója és a Györffy István Katolikus Általános Iskola egyik legjobb sportolója. Tanulmányi és sportmunkája céltudatos, sikerorientált. Eredményeivel számos osztályfőnöki, szaktanári és igazgatói dicséretet is kiérdemelt. Országos bajnokságokon és nemzetközi versenyeken egyénileg, illetve csapatban is ragyogó sikereket ért el.

Felkérte Illyés Réka tanulót, hogy a kitüntetést és az ajándékot szíveskedjék átvenni Gyurcsek János alpolgármester úrtól!

***– Illyés Réka*** ***átvette a kitüntetést és az ajándékot –***

**Szepesi Tibor képviselő:** Márki Lauraa Karcagi Nagykun Református Általános Iskola végzős tanulója. Kisgyermekkora óta rendszeresen sportol versenyszerűen. A 8 év alatt számtalan versenyen vett részt és szinte soha nem jött haza helyezés nélkül. Tanulmányi munkája is kiemelkedő, jeles vagy kitűnő tanuló volt évről-évre. A sport mellett a természettudományos területeken is kimagasló eredményeket ért el.

Felkérte Márki Laura tanulót, hogy a kitüntetést és az ajándékot szíveskedjék átvenni Gyurcsek János alpolgármester úrtól!

***– Márki Laura*** ***átvette a kitüntetést és az ajándékot –***

**Szepesi Tibor képviselő:** Nagy Viktóriaa Karcagi Nagykun Református Gimnázium és Egészségügyi Szakgimnázium végzős tanulója. Tanulmányi eredménye a négy év során példaértékű volt, melyet angol nyelvből megszerzett középfokú, valamint felsőfokú nyelvvizsgája is jelez. Az iskola kosárlabdacsapatának meghatározó játékosa, igazi csapatemberként alázatos szorgalmával, küzdeni tudásával és játékintelligenciájával példaképként állítható az egész közösség elé.

Felkérte Nagy Viktória tanulót, hogy a kitüntetést és az ajándékot szíveskedjék átvenni Gyurcsek János alpolgármester úrtól!

***– Nagy Viktória*** ***átvette a kitüntetést és az ajándékot –***

**Szepesi Tibor képviselő:** Büszkeséggel tölthet el bennünket, hogy2020. augusztus 14-én, Szolnokon, a Megyeházán is díjátadó ünnepség megtartására került sor, ahol

**Dr. Fazekas Sándor országgyűlési képviselő, kormánybiztos úr** – **Jász-Nagykun-Szolnok Megyéért Díjban részesült.**

**Dr. Fazekas Sándor o**rszággyűlési képviselő, kormánybiztos, 1990-től 2010-ig  Karcag város polgármestere volt.

Harminc éven át meghatározó személyisége a térség közéletének és aktív részese az országos politikai eseményeknek. Karcag város polgármestereként jelentős városfejlesztést hajtott végre.

Kiváló kapcsolatteremtő és kapcsolatépítő képességeinek köszönhetően a térség politikai élete kiegyensúlyozottá vált. Országgyűlési képviselőként több cikluson keresztül végzett kiemelkedő szakmai munkát.

Felkérte Dr. Fazekas Sándor országgyűlési képviselő, kormánybiztos urat, hogy az ajándékot szíveskedjék átvenni Gyurcsek János alpolgármester úrtól!

***– Dr. Fazekas Sándor* *átvette az ajándékot –***

**Szepesi Tibor képviselő: A Karcagi Cserhát Kft.** – **Jász-Nagykun-Szolnok Megyei Gazdasági Díjban részesült.**

A KARCAGI CSERHÁT Mezőgazdasági Kft. 1993-ban alakult, székhelye Karcagon található, ügyvezetője: Dániel Csaba. A cég a város és környékének az egyik legjelentősebb mezőgazdasági üzeme. Az elmúlt években, évtizedekben szorgos odafigyeléssel, takarékoskodással, szívós munkával boldogultak a kunsági szikes, agyagos földön, megtalálva a megfelelő gazdálkodási formát.

A kft. a megyében elsőként lépett be a külső gyakorlati oktatóhelyek közé, emellett rendszeresen részt vesz a karcagi közéletben, támogatja a város rendezvényeit.

Felkérte Dániel Csaba ügyvezető urat, hogy az ajándékot szíveskedjék átvenni Gyurcsek János alpolgármester úrtól!

***– Dániel Csaba* *átvette az ajándékot –***

**Szepesi Tibor képviselő: Csiziné Őrlős Katalin a Karcagi Többcélú Kistérségi Társulás Gyermekek Átmeneti Otthona intézményvezetője – Jász-Nagykun-Szolnok Megyei Szociális Díjban részesült.**

Csiziné Őrlős Katalin vezetésével és a jól képzett, segítőkész munkatársakkal együtt az intézmény meghitt, családias légkörrel, otthonos hangulattal vár minden átmeneti ellátást igénylő gyermeket, akik számára egy kényelmes, életkoruknak és igényeiknek megfelelő felszereltséggel ellátott otthont biztosítanak.

Felkérte Csiziné Őrlős Katalin intézményvezető asszonyt, hogy a virágot szíveskedjék átvenni Gyurcsek János alpolgármester úrtól!

***– Csiziné Őrlős Katalin* *átvette a virágot –***

**Szepesi Tibor képviselő: Dr. Nagy Molnár Miklós György a Györffy István Nagykun Múzeum igazgatója** – **Jász-Nagykun-Szolnok Megyei Közművelődési Díjban részesült.**

Dr. Nagy Molnár Miklós György 1995-től a Györffy István Nagykun Múzeum igazgatója.

Múzeumigazgatóként legfőbb hivatása, hogy képviselje a Györffy István Nagykun Múzeum küldetését, a Nagykunsággal és Karcaggal kapcsolatos szellemi és tárgyi örökségek továbbgyarapítását, valamint az utókor számára való megőrzését.

A gyűjteménygyarapítást és megőrzést kiemelt feladatként kezeli, hogy a várossal és a történetével, néprajzával kapcsolatos kvalitásos tárgyak, tárgy együttesek, dokumentumok bekerüljenek a gyűjteménybe.

Felkérte Dr. Nagy Molnár Miklós György igazgató urat, hogy az ajándékot szíveskedjék átvenni Gyurcsek János alpolgármester úrtól.

***– Dr. Nagy Molnár Miklós György* *átvette az ajándékot –***

**Szepesi Tibor képviselő: Dr. Kenyeresné Zagyva Ágnes festőművész** – **Jász-Nagykun-Szolnok Megyei Művészeti Díjban részesült.**

Dr. Kenyeresné Zagyva Ágnesművésztanár, rajz és matematika szakos tanár, a Györffy István Katolikus Általános Iskola nyugalmazott pedagógusa.

Több évtizede nevelő-oktató munkája mellett rendszeresen fest. Karcag város képzőművészeti életében az elmúlt évtizedekben kiemelkedő szerepet töltött be. Több művésztelepnek rendszeres alkotó résztvevője.

Bejelentette, hogyDr. Kenyeresné Zagyva Ágnesnem tud részt venni ünnepségünkön!

**Szepesi Tibor képviselő:** Köszöntötte Laczik Dénes Imre pékmestert, a Kerekcipó Sütőipari Termelő és Szolgáltató Kft. termelésirányítóját, aki – innovatív sütőipari tevékenységéért, valamint Karcag város fejlődésében vállalt szerepéért – Életfa Emlékplakett Bronz fokozat elismerést vehetett át az Agrárminisztériumban, Nagy István agrárminisztertől.

Felkérte Laczik Dénes Imre urat, hogy az ajándékot szíveskedjék átvenni Gyurcsek János alpolgármester úrtól.

***– Laczik Dénes Imre köszöntése, ajándék átadása –***

**Szepesi Tibor képviselő:** Tájékoztatta a megjelenteket,hogy Sóti Gábor tű. ezredes úr, a Karcagi Katasztrófavédelmi Kirendeltség tűzoltósági felügyelője áprilisban – a rendvédelem területén kiemelkedő teljesítményéért nyújtó munkájáért – Jász-Nagykun-Szolnok Megyei Rendészeti és Közbiztonsági díj-ban részesült és a július 9-ei képviselő-testületi ülésen már köszöntötték.

Valamennyi kitüntetettnek szívből gratulált, további munkájukhoz jó erőt, egészséget, sok sikert kívánt!

Kérte, fogadják szeretettel ünnepi műsorunkat.

Közreműködtek: Donkó Annamária és Donkó Imre, a Debreceni Csokonai Színház művészei

Gyülvészi Péter karigazgató

***– ünnepi műsor –***

**Gyurcsek János alpolgármester:** Megköszönte az ünnepi műsor előadóinak szívet, lelket melengető előadását.

A Karcag Városi Önkormányzat nevében valamennyi kitüntetettnek szívből gratulált, további munkájukhoz jó erőt, egészséget, sok sikert kívánt!

Megköszönte, hogy jelenlétükkel megtisztelték ünnepségünket. Megköszönte a rendezvény valamennyi közreműködőjének és szervezőjének a munkáját, az ünnepi önkormányzati ülést bezárta.

Kérte, hogyközösen énekeljék el a Szózatot.

K. m. f.

|  |  |
| --- | --- |
|  |  **Rózsa Sándor**  |
|  | jegyző helyett: |
|  |  |
|  |  |
| **(: Gyurcsek János :)** | **(: Dr. Czap Enikő :)** |
| polgármester-helyettes  | aljegyző |
| alpolgármester |  |